Diari Oficial de la Generalitat Valenciana


Sumari del DOGV 4759, del 24-05-2004 (2004/5209)

RESOLUCIÓ d'11 de maig de 2004, del director general d'Obres Públiques, relativa a la informació pública de l'estudi relatiu al règim d'utilització i explotació de la concessió per a la reforma, conservació i explotació de la CV-35, tram València-Losa del Obispo i variant nord de Benaguasil, tram de la CV-50 (clau 81-V-1893).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4759

Data del DOGV
:   24-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5209


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de maig de 2004, del director general d'Obres Públiques relativa a la informació pública de l'estudi relatiu al règim d'utilització i explotació de la concessió per a la reforma, conservació i explotació de la CV-35, tram València-Losa del Obispo i variant nord de Benaguasil, tram de la CV-50 (clau 81-V-1893). [2004/E5209]
  
De conformitat amb el que establix l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en virtut de la Resolució del conseller d'Infrastructures i Transport de la Generalitat Valenciana, de 10 de febrer de 2004, es va acordar acumular i unificar en un sol els diversos procediments administratius existents en relació amb la millora de distints trams de la carretera CV-35.
  
Al seu torn, les característiques de la carretera aconsellaven que l'execució es portara a terme amb la col·laboració del sector privat i, en particular, per mitjà d'un contracte de concessió d'obra pública sense peatge per a l'usuari, d'acord amb les possibilitats obertes per l'aprovació de la Llei 13/2003, de 23 de maig, Reguladora del Contracte de Concessió d'Obres Públiques, la qual cosa, entre altres actuacions, exigia l'elaboració d'un estudi relatiu al règim d'utilització i explotació de l'actuació en el seu conjunt, que ha sigut aprovat inicialment el 5 de maig de 2004, per la Direcció General d'Obres Públiques.
  
Per tot això, per a donar compliment el que establixen els articles 228 i 229 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, amb les modificacions introduïdes per la Llei 13/2003, se sotmet a informació pública l'estudi relatiu al règim d'utilització i explotació de la concessió per a la reforma, conservació i explotació de la CV-35, tram València-Losa del Obispo i variant nord de Benaguasil, tram de la CV-50 (clau 81-V-1893), pel termini de dos mesos, comptadors a partir de la data de publicació en el Boletín Oficial del Estado.
  
A tal fi, el mencionat estudi estarà exposat al públic i podrà ser consultat en el termini indicat en les oficines de la Conselleria d'Infrastructures i Transport a València (avinguda de Blasco Ibáñez, 50), Alacant (avinguda d'Aguilera, 1, 7a planta) i Castelló (avinguda del Mar, 16).
  
Així mateix, durant el mencionat termini, l'estudi estarà també a disposició dels interessats per a la seua consulta en cada un dels ajuntaments següents: València, Burjassot, Paterna, San Antonio de Benagéber, l'Eliana, la Pobla de Vallbona, Benisanó, Llíria, Benaguasil, Domeño, Casinos, Villar del Arzobispo i Losa del Obispo.
  
Totes les entitats públiques i particulars interessades podran presentar les al·legacions que estimen pertinents, dins de l'indicat termini, dirigides a la Direcció General d'Obres Públiques, Conselleria d'Infrastructures i Transport de la Generalitat Valenciana, avinguda de Blasco Ibáñez, 50, 46225 València, indicant com a referència: informació pública de l'estudi relatiu al règim d'utilització i explotació de la concessió per a la reforma, conservació i explotació de la CV-35, tram València-Losa del Obispo i variant nord de Benaguasil, tram de la CV-50 (clau 81-V-1893). En els escrits que es dirigisquen es farà constar el nom, cognoms, DNI, domicili i localitat de la persona que al·lega, i quan l'escrit es realitze en nom d'una entitat pública o privada (associació, corporació, societat mercantil.....), haurà d'indicar-se el càrrec o representació de la persona que firma l'al·legació.
  
València, 11 de maig de 2004.- El director general d'Obres Públiques: Victoriano Sánchez-Barcaíztegui Moltó.